
	Comisia pentru buget, finanţe şi bănci
	
	Bucureşti,     13.10.2005   

Nr. 22/451


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea şi completarea art. 1 din Ordonanţei de urgenţă a Guvernului nr. 95/1999 cu privire la valorificarea bunurilor scoase din funcţiune aflate în administrarea instituţiilor publice de apărare, ordine publică şi siguranţă naţională, cu care comisia noastră a fost sesizată în fond cu adresa Biroului Permanent nr.  PL.X.413 din 28 septembrie 2005.
	PREŞEDINTE,

Mihai Nicolae Tănăsescu

	Comisia pentru buget, finanţe şi bănci
	
	Bucureşti,    13.10.2005
Nr.  451


RAPORT

asupra proiectului de Lege pentru modificarea şi completarea 

art. 1 din Ordonanţei de urgenţă a Guvernului nr. 95/1999 cu privire 

la valorificarea bunurilor scoase din funcţiune aflate în administrarea 

instituţiilor publice de apărare, ordine publică şi siguranţă naţională
Cu adresa nr. PL.X.413 din 28 septembrie 2005, Biroul Permanent conform art.89 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea şi completarea art. 1 din Ordonanţei de urgenţă a Guvernului nr. 95/1999 cu privire la valorificarea bunurilor scoase din funcţiune aflate în administrarea instituţiilor publice de apărare, ordine publică şi siguranţă naţională.

La întocmirea raportului s-au avut în vedere avizele Consiliului Legislativ, Comisiei pentru apărare, ordine publică şi siguranţă naţională şi Comisiei pentru drepturile omului, culte şi problemele minorităţilor naţionale.
Prezentul proiect de Lege are ca obiect de reglementare  modificarea şi completarea art. 1 din Ordonanţa de urgenţă a Guvernului nr. 95/1999 în sensul instituirii unor dispoziţii clare potrivit cărora valorificarea bunurilor care fac obiectul ordonanţei să fie făcută, prin transmiterea fără plată şi către unităţile de cult ale cultelor religioase recunoscute din România.
Prin Ordonanţa de urgenţă a Guvernului nr. 95/1999 au fost reglementate modalităţile de valorificare a bunurilor aflate în administrarea instituţiilor publice de apărare, ordine publică şi siguranţă naţională, scoase din funcţiune potrivit reglementărilor în vigoare.
Ulterior, reprezentanţii cultelor religioase recunoscute prin lege s-au adresat Ministerului Culturii şi Cultelor solicitând să le fie transmise anumite bunuri disponibilizate de instituţiile publice de apărare, ordine publică şi siguranţă naţională, având în vedere şi faptul că aceste bunuri pot constitui un sprijin concret pentru desfăşurarea activităţii lor. Prin prezentul act normativ se creează cadrul legal menit să permită transferul fără plată a unor bunuri aflate în administrarea instituţiilor publice de apărare, ordine publică şi siguranţă naţională.

Cultele religioase legal recunoscute desfăşoară activităţi de utilitate publică, iar orice susţinere a lor respectă prevederile art. 29 alin. (5) din Constituţia României.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Ministerului Culturii şi Cultelor domnul Lemeni Adrian – secretar de stat iar din partea Ministerului Apărării Naţionale domnul Marius Bazu – secretar de stat, domnul Ilie Jan – consilier juridic, doamna Minea Mariana -  consilier juridic şi domnul Ciocotea Nicolae – expert.
La lucrările comisiei au participat  25  deputaţi, din totalul de 26 membri ai comisiei.

Raportul comisiei a fost adoptat cu 1 vot împotrivă şi o abţinere din voturile celor prezenţi.

Proiectul de Lege a fost adoptat de Senat în şedinţa din data de 22 septembrie 2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru modificarea şi completarea art. 1 din Ordonanţei de urgenţă a Guvernului nr. 95/1999 cu privire la valorificarea bunurilor scoase din funcţiune aflate în administrarea instituţiilor publice de apărare, ordine publică şi siguranţă naţională, în şedinţa din data de 13.10.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


            Consilier parlamentar:
            Bărdiţă Mariana


ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	LEGE
pentru modificarea şi completarea art. 1 din Ordonanţa de urgenţă a Guvernului nr. 95/1999 cu privire la valorificarea bunurilor scoase din funcţiune, aflate în administrarea instituţiilor publice de apărare, ordine publică şi siguranţă naţională
	Nemodificat
	Nemodificat
	

	2.
	Articol unic. – Articolul 1 din Ordonanţa de urgenţă a Guvernului nr. 95/1999 cu privire la valorificarea bunurilor scoase din funcţiune aflate în administrarea instituţiilor publice de apărare, ordine publică şi siguranţă naţională, publicată în Monitorul Oficial al României, Partea I, nr. 286 din 22 iunie 1999, aprobată cu modificări prin Legea nr. 28/2001, cu modificările ulterioare, se modifică şi se completează după cum urmează:
	Articol unic. – Articolul 1 din Ordonanţa de urgenţă a Guvernului nr. 95/1999 cu privire la valorificarea bunurilor scoase din funcţiune, aflate în administrarea instituţiilor publice de apărare, ordine publică şi siguranţă naţională, publicată în Monitorul Oficial al României, Partea I, nr. 286 din 22 iunie 1999, aprobată cu modificări prin Legea nr. 28/2001, cu modificările şi completările ulterioare, se modifică şi se completează după cum urmează:
	Nemodificat
	

	3.
	Articolul 1 va avea următorul cuprins:

„Art. 1 – Bunurile aflate în administrarea instituţiilor publice de apărare, ordine publică şi siguranţă naţională, scoase din funcţiune potrivit reglementărilor în vigoare, pot fi valorificate în starea fizică în care se află sau ca materiale şi piese rezultate în urma demolării sau dezmembrării lor, astfel:
(Legea nr. 28/2001)
	Nemodificat
	Alineatul (1) al articolului 1 va avea următorul cuprins:

Nemodificat
	Tehnică legislativă

	4.
	La articolul I punctul 1, articolul 1 litera a) va avea următorul cuprins:

„a) prin licitaţie, selecţie de oferte sau negociere directă, conform legii, organizată prin regulamentul elaborat de fiecare instituţie publică de apărare, ordine publică şi siguranţă naţională şi aprobat de Guvern;”

(Legea nr. 42/2002)
	Nemodificat


	Litera a) a alineatului (1) al articolului 1 va avea următorul cuprins:

„a) prin licitaţie, selecţie de oferte de preţ, sau negociere directă, conform legii, organizată prin regulamentul elaborat de fiecare instituţie publică de apărare, ordine publică şi siguranţă naţională şi aprobat de Guvern;”

Autor:

Dep. Sandu Capră - PNL
	Pentru claritatea textului

	5.
	b) prin valorificarea directă, fără organizare de licitaţie, în cazul în care producătorul sau alt ofertant acceptă schimbarea bunului cu altul nou, cu aceeaşi parametri, sau în alte situaţii aprobate de conducătorii acestor instituţii, la propunerea Statului Major General (similare);

(Legea nr. 28/2001)

	Nemodificat


	Litera b) a al articolului 1 va avea următorul cuprins:

b) prin valorificarea directă, fără organizare de licitaţie, în cazul în care producătorul sau alt ofertant acceptă schimbarea bunurilor cu alte bunuri noi, similare, având cel puţin aceiaşi parametri, inclusiv bunuri contra servicii oferite de operatori economici de profil din industria de apărare ori în cazul vânzării cu amănuntul a obiectelor de inventar, a materialelor de construcţii – cazare sau de resortul hrănirii, a uneltelor genistice, a echipamentului şi a ambalajelor, potrivit regulamentului elaborat de fiecare instituţie publică de apărare, ordine publică şi siguranţă naţională şi aprobat de Guvern, sau în alte situaţii aprobate de conducătorii acestor instituţii, la propunerea şefului Statului Major General (similare);

Autor:

Dep. Sandu Capră – PNL
	Modificările urmăresc:
- degrevarea fondurilor bugetare şi asigurarea comenzilor operatorilor economici din industria de apărare prin serviciile pretate, în special pentru delaborări de muniţie, activităţi de service, operaţiuni de pregătire a unor bunuri în vederea valorificării acestora la extern etc.;

- decongestionarea unităţilor militare de multitudinea de bunuri materiale aflate în gestiunea acestora şi care au o valoare mică de întrebuinţare.

	6.
	1. La alineatul 1 litera c) se modifică şi va avea următorul cuprins:

„c) prin transmitere fără plată la alte instituţii publice sau la unităţi de cult aparţinând cultelor religioase recunoscute din România, în condiţiile legii.”

	1. La alineatul 1 litera c) se modifică şi va avea următorul cuprins:

„c) prin transmitere fără plată la alte instituţii publice sau la unităţi de cult aparţinând cultelor religioase recunoscute din România, în condiţiile legii.”

	Nemodificat
	

	7.
	La articolul 1 se introduce un nou alineat cu următorul cuprins:
„În sensul prezentei ordonanţe, prin sintagma bunuri scoase din funcţiune se înţelege mijloacele fixe scoase din funcţiune, mijloacele fixe atipice sau excedentare, chiar dacă sunt în stare de funcţionare, precum şi alte bunuri materiale în starea în care se află, declasate sau clasate.”

(Ordonanţa de urgenţă a Guvernului nr. 120/2000)
	Nemodificat
	Alineatul (2) al articolului 1 va avea următorul cuprins:

Nemodificat
	Tehnică legislativă

	8.
	„Bunurile culturale mobile clasate care sunt scoase din funcţiune pot fi valorificate de instituţiile publice de apărare, ordine publică şi siguranţă naţională numai prin transmiterea, cu titlu gratuit, Ministerului Culturii şi Cultelor, pentru a fi repartizate instituţiilor specializate sau unităţilor de cult aparţinând cultelor religioase recunoscute din România, după caz, pe bază de proces-verbal de predare-primire.

Bunurile culturale mobile susceptibile de a fi clasate pot fi valorificate numai după declanşarea din oficiu şi finalizarea procedurii de clasare, conform legii.

Dezmembrarea bunurilor prevăzute la alin. 3 şi 4, în vederea scoaterii din funcţiune şi a valorificării lor, este interzisă.”


	2. După alineatul 2 se introduc trei noi alineate, alin. 3, 4 şi 5, cu următorul cuprins:
„Bunurile culturale mobile clasate care sunt scoase din funcţiune pot fi valorificate de instituţiile publice de apărare, ordine publică şi siguranţă naţională numai prin transmiterea, cu titlu gratuit, Ministerului Culturii şi Cultelor, pentru a fi repartizate instituţiilor specializate sau unităţilor de cult aparţinând cultelor religioase recunoscute din România, după caz, pe bază de proces-verbal de predare-primire.

Bunurile culturale mobile susceptibile de a fi clasate pot fi valorificate numai după declanşarea din oficiu şi finalizarea procedurii de clasare, conform legii.

Dezmembrarea bunurilor prevăzute la alin. 3 şi 4, în vederea scoaterii din funcţiune şi a valorificării lor, este interzisă.”

	2. După alineatul (2) se introduc trei noi alineate, alin. (3), (4) şi (5), cu următorul cuprins:

„(3) Bunurile culturale mobile clasate conform legii, care sunt scoase din funcţiune pot fi valorificate de instituţiile publice de apărare, ordine publică şi siguranţă naţională numai prin transmiterea, cu titlu gratuit, Ministerului Culturii şi Cultelor, pentru a fi repartizate instituţiilor specializate sau unităţilor de cult aparţinând cultelor religioase recunoscute din România, după caz, pe bază de proces-verbal de predare-preluare.
Autor:

Dep. Sandu Capră - PNL
(4)        Nemodificat
(5)         Nemodificat
	Tehnică legislativă

Pentru claritatea textului
Tehnică legislativă

Tehnică legislativă

